Løvemund

Løvemund (Antirrhinum) er en planteslægt med 36 arter, der er udbredt i både Europa, Asien og Nordamerika og med tydelige tyngdepunkter i henholdsvis Middelhavsområdet og Californien.

Taxonomi 
Slægtens taxonomiske forhold diskuteres for tiden kraftigt blandt forskerne. Ved den ene yderlighed står ITIS, som kun vil anerkende de europæiske arter i slægten. Ved den anden yderlighed findes en forsker som Thompson, der anbringer 36 arter i slægten

Den seneste forskning i den molekylære systematik inden for gruppen og blandt beslægtede arter er udført af Oyama og Baum, og den har bekræftet, at slægten er monofyletisk, forudsat at man anbringer én art, Antirrhinum cyathiferum i en selvstændig slægt, mens to andre (tidligere registreret som henholdsvis Mohavea confertiflora og Mohavea breviflora bliver optaget. Artslisten nedenfor følger disse konklusioner.

Der er bred enighed om, at denne brede gruppe bør underdeles i tre eller fire undergrupper, men det er stadigvæk uklart, hvilket plan adskillelsen skal ske på, og hvilke arter der skal grupperes sammen. Nogle forskere følger Thompson og bruger den brede slægt Antirrhinum, som så opdeles i flere sektioner. Andre behandler Thompsons slægt som en tribus eller undertribus, som derefter opdeles i flere slægter.

Hvis man følger den rummelige slægt, bliver dens sektioner som følger:
 Sektion Antirrhinum: ca. 20 arter i Europa og Asien af samme type som Have-Løvemund (Antirrhinum majus). De fleste findes i det vestlige Middelhavsområde med vægten liggende på den Iberiske halvø.
 Sektion Orontium: 2-6 arter, som ligeledes har hjemme ved Middelhavet. Arterne i denne sektion, herunder typearten, Antirrhinum orontium, bliver ofte rubriceret under slægten Misopates.
 Sektion Saerorhinum: ca. 16 arter i Nordamerika. Det er mest enårige, og de fleste hører til i Californien, selv om man kan finde arter fra Oregon til Baja California Sur og helt østpå til Utah. Som flere andre anbragte Thompson Antirrhinum cyathiferum i denne sektion, men Oyama og Baum følger tidligere forfattere og forslår, at den bør omklassificeres til slægten Pseudorontium, mens Mohavea confertiflora og Mohavea breviflora skal optages her. Visse forfattere klassificerer arterne i denne sektion under slægterne Sairocarpus, Howelliella og Neogaerrhinum.

Her beskrives i øvrigt kun de arter, som dyrkes i Danmark.

 Bredbladet løvemund (Antirrhinum latifolium)
 Haveløvemund (Antirrhinum majus)
 Blød løvemund (Antirrhinum molle)
 Stedsegrøn løvemund (Antirrhinum sempervirens)
 Siciliansk løvemund (Antirrhinum siculum)
 Agerløvemund (Antirrhinum orontium) – synonym: Misopates orontium

Section Antirrhinum
 Antirrhinum australe
 Antirrhinum barrelieri
 Antirrhinum boissieri
 Antirrhinum braun-blanquetii
 Antirrhinum charidemi
 Antirrhinum graniticum
 Antirrhinum grosii
 Antirrhinum hispanicum
 Antirrhinum lopesianum
 Antirrhinum meonanthum
 Antirrhinum microphyllum
 Antirrhinum onubensis
 Antirrhinum pertegasii
 Antirrhinum pulverulentum
 Antirrhinum rupestre
 Antirrhinum spurium
 Antirrhinum valentinum
Section Orontium
 Antirrhinum calycinum
Section Saerorhinum
 Antirrhinum breviflorum
 Antirrhinum confertiflorum
 Antirrhinum cornutum
 Antirrhinum costatum
 Antirrhinum coulterianum
 Antirrhinum fernandezcasasii
 Antirrhinum filipes
 Antirrhinum kelloggii
 Antirrhinum kingii
 Antirrhinum leptaleum
 Antirrhinum multiflorum
 Antirrhinum nuttalianum
 Antirrhinum ovatum
 Antirrhinum subcordatum
 Antirrhinum vexillo-calyculatum
 Antirrhinum virga
 Antirrhinum watsonii

Noter 

Planteslægter